আমাদের দেশে যাকাতের কাপড় বিক্রেতা বহুত প্রতিষ্ঠান আছে। এই সব দোকানে গেলে আপনি খুব সস্তায় যাকাতের কাপড় কিনতে পারবেন। এই সব দোকানে শরিয়া মোতবেক যাকাতের কাপড় প্রস্তুত, বাজারজাত এবং বিক্রয় করা হয়। যাদের উপর যাকাত ফরজ হয়েছে তারা এই সব জায়গা থেকে কাপড় কিনে থাকেন। যাকাতের কাপর দিয়ে যাকাত দিলে বহুত ফায়দা হয়। অন্য কোন  পদার্থ যাকতের বলে বিকরয় হয় না। যাকাতের গরু, যাকতের ঘোড়া, যাকাতের গাড়ি, যাকাতের রিকসা কিংবা যাকাতের মিল কারখানা এই ধরনের কোন পদার্থ এই বংগ দেশে নাই। আছে এক কাপড়। তাই ধনী লোকজনের এই কাপড়ই এক মাত্র ভরসা।    তাছাড়া যাকাতের কাপড় দিয়া যাকাত আদায়ের অনেক সুবিধা আছে। মনে করুন আপনি ১০০ টাকা দান করতে চান। এটা এক জন কে দিতে পারেন আবার একশ জন কে ও দিতে পারেন। আপনি যদি এক জন কে দেন এক জনই জানবে যে আপনি দানশীল । আর যদি একশ জন কে দেন তাহলে হাজার জনে জানবে আপনি দানশীল। দস্তুরমত লাইন দাড়িয়ে যাবে আপনার টাকা নেয়ার  জন্য।বিশ্বাস না হলে শুক্র বারে জুমার পরে প্রাকটিস করে দেখতে পারেন। চিন্তা করুন দানশীল হওয়া কত সহজ। আমরা খামোখাই হাতেম তাঈ হাতেম তাঈ করি।    সুতরাং যারা হাজার হাজার টাকা যাকাত দেয় তারা কেন দানশীল হওয়ার এই মহান সুযোগ হেলায় হারাবেন?    সমস্যা অন্য জায়গায়। ইসলামী শরিয়তের অন্যতম স্তম্ভ হল এই যাকাত।শরিয়ত মতে যাকাতের কাপড় কতটুকু ইসলাম সম্মত।ধর্মমতে যাকাত কোন দান দক্ষিণা নয়। ধনীর সম্পদে গরিবের অধিকার। শাস্ত্রমতে এই অধিকার আদায়ের জন্য সংগ্রাম করা ও কর্তব্য।    যাকাতের হুকুম এই জন্য এসেছে  যাতে ধনী গরিবের বৈষম্য দূর হয়। শুধু সম্পদের নয় মানসিক দূরত্ব ও। আমরা বাংগালি যাকাত দেনেওয়ালারা অতশত বুঝি না। হাতে কিছু টাকা আছে । যাকত ওয়াজিব হয়েছে। সুতরাং নাম ফাটানোর এই মোক্ষম সুযোগ হেলায় হারায় কোন বেকুব।এতে যদি দুই একটা ফকিন্নি পায়ের তলায় পিষ্ট হয়ে মারা যায় তাতে আমি কি করব!